cy en en fr en cy es cy cy en de su es it en de cy cy en cy en cy es cy hbs_lat es ast fr en cy fr cy cy tr cy ro cy es de en en cy cy cy nl cy cy cy eo de jbo fr cy es ro es fr ceb cy cy en cy cy cy cy cy en en de cy cy en en ast en en fr en en fr fr en cy cy hbs_lat cy cy es cy en cy es en cy cy cy cy pl fr cy fr de oc nb en
This website uses cookies, to read our cookies policy in full please click here.
Yes - Got It, hide message
Heol y Bont | Ystum Taf | Caerdydd | CF14 2JL | Ffoniwch ni 029 2033 3090 | Ffacs ni 029 2033 3091 | Anfonwch e-bost atom | Office 365
YSGOL GYFUN GYMRAEG GLANTAF
Coron Gwlad ei Mamiaith
Gair gan y Pennaeth
Datganiad o Weledigaeth ac Amcanion
Prydau Ysgol Am Ddim
Addysg Bersonol a Chymdeithasol
Trefniant Dosbarthiadau, Grwpio a Setio
Sut gall rhieni gefnogi disgyblion?
Disgyblion Mwy Abl a Thalentog
Agorwyd Ysgol Gyfun Gymraeg Glantaf ym Medi 1978 â chant namyn un o ddisgyblion ar y gofrestr. Prifathro cynta’r ysgol oedd Mr J.E. Malcolm Thomas ac roedd tîm o ryw ddeg o athrawon yn ei gynorthwyo, - rhai ohonynt yn rhannu eu hamser rhwng yr ysgol Gymraeg a'r ysgol Saesneg ar yr un safle.
Datblygodd yr ysgol a gwelwyd cynnydd mawr yn nifer y disgyblion ac ym Medi 1986 symudwyd yr ysgol isaf i safle hen Ysgol Uwchradd Cantonian yn Y Tyllgoed. Yma y bu Mrs Marian Wynne wrth y llyw yn gofalu am ddisgyblion blynyddoedd 7 ac 8 am ddeuddeng mlynedd. Datblygiad pwysig yn ystod y cyfnod hwn oedd sefydlu Uned Adnoddau Arbennig yn yr Ysgol. Ym Medi 1998 daeth newid pellach a gwelwyd yr ysgol gyfan yn ôl unwaith eto ar un safle ar lannau'r Taf yn Ystum Taf. Sefydlwyd Ysgol Plasmawr ar safle'r ysgol isaf a throsglwyddodd nifer o ddisgyblion blynyddoedd 8 a 9 i'r ysgol honno.
Yn Haf 1995 ymddeolodd Mr Malcolm Thomas fel prifathro a daeth Mr Huw Thomas atom o Ysgol Gyfun Cwm Rhymni. Yn ystod y cyfnod hwn gwelwyd ehangu o safbwynt yr adeilad ac agorwyd bloc Gwyddoniaeth newydd ac yn ddiweddarach adran newydd ar gyfer y Celfyddydau Mynegiannol.
Yn Haf 2003 ymddeolodd Mr Huw Thomas fel prifathro a phenodwyd Mrs Rhiannon Lloyd, cyn Arolygwraig Ysgolion, fel prifathrawes lle bu tan ei hymddeoliad yn 2010.
Prifathro’r Ysgol ers 2010 yw Mr Alun Davies, cyn brifathro Ysgol Gyfun Rhydywaun. Yn 2012 sefydlwyd trydedd Ysgol Gyfun Gymraeg y ddinas – Ysgol Gyfun Gymraeg Bro Edern. Rhannodd safle Glantaf am flwyddyn cyn cael ei sefydlu ar hen safle Ysgol Teilo Sant i ddarparu ar gyfer disgyblion dwyrain y ddinas.Gwelwyd ehangu pellach ar safle ac adnoddau Glantaf yn ystod cyfnod y ddau bennaeth diweddaraf a bellach gall disgyblion fanteisio ar gae astro maint llawn, Neuadd Chwaraeon rhagorol ,ystafelloedd ffitrwydd a bloc newydd ar gyfer adrannau Mathemateg, Gwyddoniaeth a’r chweched dosbarth. Mae’r Uned Adnoddau Arbennig wedi mynd o nerth i nerth a bellach mae’n derbyn disgyblion o’r tu allan i Sir Gaerdydd hefyd yn sgil y gofal a’r ddarpariaeth arbennig a gynigir.
Prydau Ysgol Am Ddim
Ysgol Gyfun Gymraeg Glantaf
Ffôn 029 2033 3090
Ffacs ni ar 029 2033 3091
Cookies Policy | Privacy Policy | Sitemap